sukhrobnurali/uzbek-legal-corpus huggingface dataset:
“QOBUL-TOʻYTEPA TEKSTIL” OʻZBEKISTON — KOREYA QOʻSHMA KORXONASINI TASHKIL ETISH VA UNING FAOLIYATI MASALALARI TOʻGʻRISIDA
(resolution, 2021-02-22)

Paxta tolasini chuqur qayta ishlashni taʼminlash, raqobatbardosh mahsulot ishlab chiqarish va respublikaning eksport imkoniyatini oshirish maqsadida Vazirlar Mahkamasi qaror qiladi: quvvatlar ishga tushirilgandan soʻng dastlabki ikki yilda qoʻshma korxona tomonidan ishlab chiqarilgan mahsulotning kamida 80 foizi va keyingi yillarda kamida 90 foizi eksportga yetkazib berilishini taʼminlaydi; qurilayotgan korxona uchun yotoqxona, xodimlar uchun turar joylar, poliklinika, profilaktoriy, sport inshootlarini oʻz ichiga oluvchi ijtimoiy-madaniy soha korxonalarini, shuningdek, Toshkent shahrida savdo uyini barpo etadi.
UN, NON VA BOShQA NON MAHSULOTLARI IShLAB ChIQARIShNI HISOBGA OLISh TARTIBI TOʻGʻRISIDA
(resolution, 2021-02-22)

Un-yorma, omixta ozuqa ishlab chiqarish va non pishirish sanoati korxonalarining ishlab chiqarish faoliyatini obyektiv baholash maqsadida Vazirlar Mahkamasi qaror qiladi: 1. “Oʻzistiqbolstat” davlat qoʻmitasining un, non va boshqa non mahsulotlari ishlab chiqarish koʻrsatkichlarini haqiqatda ishlab chiqarilgan mahsulot boʻyicha, uni oʻtgan (bazis) yilning tegishli davriga nisbatan 100 foiz deb qabul qilgan holda baholash toʻgʻrisidagi taklifi qabul qilinsin. 2. “Oʻzdonmahsulot” davlat korporatsiyasi, “Oʻzbeksavdo” uyushmasi, Oʻzbekbirlashuv hamda “Oʻzistiqbolstat” davlat qoʻmitasi statistik va ichki tarmoq hisobotlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Bosh vazir oʻrinbosari Oʻ.Q. Ismoilov zimmasiga yuklansin.
“BANKROTLIK TOʻGʻRISIDA” OʻZBEKISTON RESPUBLIKASI QONUNINI AMALGA OShIRISh ChORA-TADBIRLARI HAQIDA
(law, 1996-12-05)

“Bankrotlik toʻgʻrisida” Oʻzbekiston Respublikasi Qonuniga muvofiq Vazirlar Mahkamasi qaror qiladi: 1. Respublikadagi zarar koʻrib ishlayotgan barcha korxonalarning xoʻjalik va moliyaviy faoliyatini oʻrganish maqsadida ilovaga* muvofiq tarkibda Hukumat komissiyasi tuzilsin. 2. Komissiyaga quyidagi vazifalar yuklansin: 1995-yilning 1-yarim yili yakunlari boʻyicha zarar koʻrib ishlatgan har bir korxonaning moliya-xoʻjalik faoliyatini puxta tahlil qilish, bunda muntazam zarar koʻrib kelayotgan korxonalarga alohida eʼtibor berish; zarar koʻrib ishlayotgan har bir korxona boʻyicha, keyinchalik ularni bankrot boʻlgan deb eʼlon qilish toʻgʻrisida qaror qabul qilish uchun, “Bankrotlik toʻgʻrisida” Oʻzbekiston Respublikasi Qonunida belgilangan tartibga toʻliq muvofiq ravishda Oliy xoʻjalik sudiga tegishli takliflar kiritish. Bunda ishlovchilar soniga, korxonalarning asosiy ishlab chiqarish fondlariga va texnika bilan taʼminlanganligiga, ular ishlab chiqarayotgan mahsulot turlariga, uning ishlab chiqarish-texnologiya jarayonidagi ahamiyatiga alohida eʼtibor berish; ishlovchilarni Oʻzbekiston Respublikasining amaldagi qonunchiligiga muvofiq ijtimoiy himoyalashni taʼminlagan holda, qabul qilingan qarorlarni mehnat jamoalariga maʼlum qilish; koʻrsatib oʻtilgan korxonalarning rahbarlariga nisbatan amaldagi qonunchilikka muvofiq maʼmuriy va boshqa javobgarlik choralarini qoʻllash. Zarar koʻrib ishlayotgan korxonalar va tashkilotlar ayrim rahbarlarining barqaror ishlab chiqarish faoliyatini taʼminlashga oʻzining toʻliq qodir emasligini turli sabablar hamda davlat organlariga va oʻzga tashkilotlarga agʻdarish bilan yashirishi hollariga yoʻl qoʻymaslik; zarar koʻrib ishlayotgan korxonalar boʻyicha ishlarning ahvolini oʻrganish yakunlarini va qabul qilingan qarorlarni ommaviy axborot vositalarida muntazam yoritib borish, bunda ushbu korxonalarni bankrotlikka olib kelgan omillar va sabablarning tushunarli ochib berilishini taʼminlash. 3. Mazkur qarorning bajarilishini nazorat qilish Bosh vazir oʻrinbosari, komissiya raisi B.S. Hamidov zimmasiga yuklansin. Amalga oshirilgan ishlar natijalari respublika Hukumatining 1995-yilning oktyabridagi majlisida maʼlum qilinsin.
TOShKENT DAVLAT AVIATSIYA INSTITUTINI TAShKIL ETISh VA UNING FAOLIYATI MASALALARI TOʻGʻRISIDA
(resolution, 2008-08-11)

Oʻzbekiston Respublikasi Prezidentining “Toshkent davlat aviatsiya institutini tashkil qilish toʻgʻrisida” 1995-yil 31-maydagi Farmonini bajarish yuzasidan Vazirlar Mahkamasi qaror qiladi: 1. Toshkent davlat aviatsiya instituti 1995-yilning 1-iyulidan boshlab tashkil etilsin. Institut tarkibida Toshkent aviatsiya texnikumi va “Oʻzbekiston havo yoʻllari” aviakompaniyasining oʻquv markazi negizida Toshkent aviatsiya kolleji va uchish-texnika oʻquv markazi barpo etilsin, bunda ularni mablagʻ bilan taʼminlash va faoliyat koʻrsatishning mavjud tartibi saqlab qolinsin. 2. “Oʻzbekiston havo yoʻllari” milliy aviakompaniyasi, Chkalov nomidagi Toshkent aviatsiya ishlab chiqarish birlashmasi, “Oʻzbekkoinot” agentligi Toshkent davlat aviatsiya institutining bazaviy korxonalari etib belgilansin, oʻqitiladigan talabalarning 50 foizi ularning buyurtmanomalari boʻyicha test sinovlari yoʻli bilan reyting asosida, talabalarni oʻqitish xarajatlari toʻliq toʻlangan holda qabul qilinadi. Bazaviy korxonalar institutga oʻzining oʻquv-laboratoriya bazasini zamonaviy asbob-uskunalar va oʻqitishning texnika vositalari, kompyuter, audio va videotexnika, tashkiliy texnika va grafika chizadigan asbob-uskunalar bilan jihozlashda muntazam yordam koʻrsatib tursinlar. 3. Oliy va oʻrta maxsus taʼlim vazirligi: manfaatdor vazirliklar, idoralar va korxonalar bilan birgalikda bir oy muddatda institut ustavini, kollej va oʻqish-texnika oʻquv markazi toʻgʻrisida nizom ishlab chiqsin va tasdiqlasin; “Oʻzbekiston havo yoʻllari” aviakompaniyasi, Chkalov nomidagi Toshkent aviatsiya ishlab chiqarish birlashmasi, “Oʻzbekkoinot” agentligi va boshqa manfaatdor tashkilotlar hamda idoralar bilan kelishgan holda Toshkent davlat aviatsiya institutida va uning tarkibiy boʻlinmalarida kadrlar tayyorlanadigan mutaxassisliklar roʻyxatini tasdiqlasin. 4. “Oʻzbekiston havo yoʻllari” aviakompaniyasining aviakompaniya xodimlari uchun belgilangan imtiyozlarni Toshkent davlat aviatsiya institutining barcha oʻqituvchilari va xodimlariga joriy qilish toʻgʻrisidagi, shuningdek, oʻqituvchi-professorlar tarkibining ish haqiga aviakompaniya mablagʻlari hisobiga ustamalar berish haqidagi. taklifi maʼlumot uchun qabul qilinsin. 5. Moliya vazirligi Oliy va oʻrta maxsus taʼlim vazirligiga ajratiladigan mablagʻlar doirasida Toshkent davlat aviatsiya institutini taʼminlash uchun zarur mablagʻlar ajratilishini nazarda tutsin. 6. Toshkent shahar hokimligi Toshkent davlat aviatsiya institutini va uning boʻlinmalarini Usmon Yusupov koʻchasi, 107; Oxunboboyev koʻchasi, 12; Gogol koʻchasi, 77-uydagi binolarga va Toshkent, 167, Aeroport, uchish-texnika oʻquv markaziga joylashtirsin. 7. Mazkur qarorning bajarilishini nazorat qilish Vazirlar Mahkamasining Taʼlim va fan boʻlimiga yuklansin.
ChORVAChILIKDA NASLChILIK IShLARINI YaXShILASh ChORA-TADBIRLARI TOʻGʻRISIDA
(resolution, 2021-02-22)

Respublika xoʻjaliklarida naslchilik ishlarini yaxshilash asosida chorvachilikning mahsuldorligini oshirish maqsadida Vazirlar Mahkamasi qaror qiladi: 1. Andijon, Namangan, Samarqand, Toshkent va Fargʻona viloyatlarida ilovaga* muvofiq davlat qoramol naslchilik zavodlari tashkil etilsin. Buning uchun har bir naslchilik zavodiga yuqori mahsuldor qora-ola zotli 500 boshdan gʻunajin va sunʼiy qochirishda foydalanish uchun 50 boshdan nasldor buqa keltirilsin. Ilovada keltirilgan xoʻjaliklarga davlat naslchilik zavodi maqomi berilsin. Yuqori mahsuldor zotli yosh mollar yetishtirish va respublikaning naslchilik xoʻjaliklari va naslchilik fermalarini ular bilan taʼminlash yangidan tashkil etilayotgan naslchilik zavodlarining asosiy vazifasi deb hisoblansin. 3. Andijon, Namangan, Samarqand, Toshkent va Fargʻona viloyatlari hokimliklari yem-xashak yetishtirish uchun shartli har bosh zotli mol hisobiga bir gektardan yer ajratish masalasini koʻrib chiqsinlar va hal etsinlar. 4. Qishloq xoʻjaligi vazirligi (Husanov) va “Oʻzistiqbolstat” davlat qoʻmitasi (Muhitdinov) 1996-yildan boshlab har yili naslchilik zavodlariga davlat resurslaridan shartli har bosh molga bir tonna hisobidan paxta shroti ajratilishini nazarda tutsinlar. 7. “Oʻzdonmahsulot” davlat korporatsiyasi (Muhamadjonov) naslchilik zavodlari, naslchilik xoʻjaliklari va naslchilik fermalarini toʻyimli sifatli omixta oziqalar, shuningdek, buzoqlar uchun sut oʻrnida ishlatiladigan aralashma bilan taʼminlash chora-tadbirlarini koʻrsin. 8. Fan va texnika davlat qoʻmitasi (Habibullayev) Oʻzbekiston Qishloq xoʻjaligi fanlari akademiyasining ilmiy-tadqiqot ishlari rejalarida koʻrsatib oʻtilgan naslchilik zavodlarida jamlanayotgan nasldor zotlar boʻyicha tadqiqotlarni mablagʻ bilan taʼminlashni nazarda tutsin. 9. Andijon, Namangan, Samarqand, Toshkent va Fargʻona viloyatlari hokimliklari, Qishloq xoʻjaligi vazirligi va Oʻzbekiston Qishloq xoʻjaligi fanlar akademiyasi mazkur qarorning qanday bajarilayotganligi toʻgʻrisida 1995-yil noyabr oyida axborot bersinlar. 10. Mazkur qarorning bajarilishini nazorat qilish Bosh vazirning birinchi oʻrinbosari I.H. Joʻrabekov zimmasiga yuklansin.
NAVOIY DAVLAT KONChILIK INSTITUTINI TAShKIL ETISh TOʻGʻRISIDA
(decree, 2022-04-01)

Oʻzbekiston kon-metallurgiya majmuining ustuvor rivojlanishini taʼminlash va foydali qazilmalarni qazib olish hamda qayta ishlash sanoati uchun yuqori malakali mutaxassislar tayyorlashni taʼminlash maqsadida: 1. Navoiy viloyati hokimligi, “Qizilqumnodirmetalloltin” davlat konserni, “Navoiyazot” ishlab chiqarish birlashmasi, Oʻzbekiston Respublikasi Oliy va oʻrta maxsus taʼlim vazirligi hamda Davlat geologiya va mineral resurslar qoʻmitasining Navoiy texnika kolleji negizida Navoiy davlat konchilik institutini tashkil etish toʻgʻrisidagi taklifi qabul qilinsin. 2. Quyidagilar institut faoliyatining asosiy vazifalari va yoʻnalishlari etib belgilansin: — konchilik ishlari, kon-metallurgiya, kimyo-texnologiya, energetika va mashinasozlik sohalari boʻyicha mutaxassislar — konstruktorlar, texnologlar, taʼmirlov va shu sohalarning ishlatuvchilarini tayyorlash; — jahon fundamental va amaliy tadqiqotlari yutuqlarini oʻrganish asosida foydali qazilmalarni qazib olish hamda qayta ishlash sohasida oʻz ilmiy va intellektual salohiyatini rivojlantirish; — foydali qazilmalarni qazib olish va qayta ishlash sohasida yangi ilgʻor texnologiyalarni ishlab chiqish va ularni respublikaning muayyan geologik hamda iqlim sharoitlarini hisobga olgan holda amaliyotga joriy qilish; — jahon fani va texnologiyalarining eng yangi yutuqlari negizida foydali qazilmalarni qazib olish va qayta ishlash sohasida mutaxassislar malakasini oshirish, ularni qayta tayyorlash; — respublika konchilik tarmogʻini rivojlantirishni ilmiy tahlil va prognoz qilish; — chet ellardagi yirik oʻquv yurtlari, MDH mamlakatlaridagi yetakchi konchilik va kon-metallurgiya oliy oʻquv yurtlari hamda ilmiy markazlari bilan keng kooperatsiyani amalga oshirish. 3. Navoiy shahridagi 2-hunar-texnika bilim yurti negizida Navoiy davlat konchilik instituti huzurida kollej tashkil etilsin. 4. Oʻzbekiston Respublikasi Vazirlar Mahkamasi 15 kun muddatda mazkur Farmonni amalga oshirish yuzasidan tashkiliy chora-tadbirlarni nazarda tutuvchi tegishli qaror qabul qilsin.
OʻZBEKISTON RESPUBLIKASIDA YaNGI MEHNAT DAFTARChALARINI JORIY QILISh TOʻGʻRISIDA
(resolution, 2021-02-22)

Oʻzbekiston Respublikasida yangi mehnat daftarchalarini joriy etish hamda korxonalar, tashkilotlar va muassasalarni zarur miqdordagi mehnat daftarchalari bilan taʼminlash maqsadida Vazirlar Mahkamasi qaror qiladi: 1. Oʻzbekiston Respublikasida yangi mehnat daftarchalari ilovaga muvofiq tasdiqlansin. Xodimlarga ilgari berilgan amaldagi mehnat daftarchalari almashtirilmaydi. 2. Belgilab qoʻyilsinki, mehnat daftarchasi xodimning mehnat stajini tasdiqlovchi asosiy hujjat boʻlib, besh kundan ortik, ishlagan barcha xodimlar uchun yuritiladi. 3. Oʻzbekiston Respublikasi Mehnat vazirligi, Oʻzbekiston Respublikasi Ijtimoiy taʼminot vazirligi, Ijtimoiy sugʻurta jamgʻarmasi Oʻzbekiston Kasaba uyushmalari Federatsiyasi Kengashi bilan birgalikda bir oy muddatda “Mehnat daftarchalarini yuritish tartibi toʻgʻrisidagi yoʻriqnoma”ni ishlab chiqsinlar va tasdiqlasinlar. 4. “Sharq” nashriyot-matbaa konserniga yangi mehnat daftarchalarini va ularga “qoʻshimcha varaqlar”ni oʻz hisobidan 2 oy muddatda chop etish topshirilsin. Mehnat vazirligi mehnat daftarchalarini manfaatdor vazirliklar va idoralarning buyurtmanomalariga muvofiq tarqatsin va ushbu masala boʻyicha hisob-kitob ishlarini yuritsin. 5. Belgilab qoʻyilsinki, Qoraqalpogʻiston Respublikasida mehnat daftarchalari qoraqalpoq va oʻzbek tillarida yuritiladi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S.Hamidov zimmasiga yuklansin.
AKADEMIK V.VOHIDOV XOTIRASINI ABADIYLASHTIRISH TOʻGʻRISIDA
(resolution, 2003-04-08)

Oʻzbekiston Tibbiyot Fani rivojlanishiga qoʻshgan ulkan hissasini hisobga olib, oʻzbek jarrohlik maktabining asoschilaridan biri akademik Vosit Vohidov xotirasini abadiylashtirish maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi va tibbiyot jamoatchiligining Respublika jarrohlik ilmiy markaziga akademik V.Vohidov nomini berish haqidagi taklifi maʼqullansin. 2. Toshkent shahar hokimligi va Madaniyat ishlari vazirligi, Sogʻliqni saqlash vazirligi bilan birgalikda ikki oy muddatda Respublika jarrohlik ilmiy markazi binosiga akademik V.Vohidov siymosi tushirilgan memorial lavha oʻrnatsinlar. 3. Toshkent shahar hokimligi poytaxt koʻchalaridan biriga akademik V.Vohidov nomini berish masalasini koʻrib chiqsin. 4. Oʻzbekiston Respublikasi Sogʻliqni saqlash vazirligi va Fanlar akademiyasi har yili Respublika jarrohlik ilmiy markazida jarrohlikning dolzarb masalalari boʻyicha “Vohidov oʻqishlari” — Respublika ilmiy-amaliy anjumanini oʻtkazsinlar. 5. Ushbu qarorning bajarilishini nazorat qilish Vazirlar Mahkamasining Ijtimoiy masalalar va madaniyat boʻlimiga yuklansin.
Oʻzbekiston Respublikasi Ijtimoiy taʼminot vazirligi faoliyatidagi jiddiy kamchiliklar toʻgʻrisida
(resolution, 2022-07-22)

Vazirlar Mahkamasi qayd etadiki, Ijtimoiy taʼminot vazirligi uning joylardagi boʻlinmalari faoliyatidagi jiddiy kamchiliklar nuqsonlar hamon saqlanib qolmoqda. Hayʼat va shaxsan Vazir B. Umurzoqov islohotlarni chuqur tahlil qilmasdan eskirgan cxema boʻyicha rahbarlik qilishni davom ettirmoqdalar, sustkashlik xotirjamlik hamda manmanlikka yoʻl qoʻymoqdalar, ishlashning yangi ilgʻor shakllarini joriy etishga yuzaki yondashmoqdalar. Vazir va vazirlik apparati tomonidan koʻpgina viloyat, shaharlar, tumanlar ijtimoiy taʼminot boʻlimlari ishidagi boqimakdalik kayfiyatlari, rasmiyatchilik faktlari qatʼiy prinsipni baholanmayapti. Qoraqalpogʻiston Respublikasi Ijtimoiy taʼminot vazirligi tomonidan yoʻl qoʻyilgan nazoratsizlik, beparvolik tufali Taxiatosh shahrida belgilangan normalar va qoidalarning qoʻpol ravishda buzilishiga va pensionerlarning qonuniy huquqlarini kamsitilishiga yoʻl qoʻyilgan. Vazirlar Mahkamasi qaror qiladi: 1. Rahbarlik va talabchanlikni boʻshashtirib yuborganligi, mavjud kamchiliklarni bartaraf etish yuzasidan zarur choralar koʻrmagan. uchun Ijtimoiy taʼminot vaziri B. Umurzoqovga qattiq xayfsan eʼlon qilinsin. Unga vazirlik va joylardagi ijtimoiy taʼminot organ, ishini tubdan qayta qurish, topshirilgan ish uchun rahbar kadrlarga nisbatan talabchanlikni kuchaytirish topshirilsin. 2. Ijtimoiy taʼminot vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 1995-yilning 1-oktabrigacha mavjud kamchiliklarni bartaraf etish, aholini ijtimoiy taʼminot darajasini hozirgi zamon talablariga muvofiqlashtirish yuzasidan koʻrilgan choralar toʻgʻrisida xabar bersinlar. 3. Mazkur qarorning bajarilishini nazorat qilish Bosh vazir oʻrinbosari S. Saidqosimov zimmasiga yuklansin.
OʻZBEKISTON RESPUBLIKASI DAVLAT SOLIQ QOʻMITASINING BOSH BOJXONA BOSHQARMASI XODIMLARINI IJTIMOIY HIMOYA QILISHNI KUCHAYTIRISHNING BAʼZI MASALALARI TOʻGʻRISIDA
(resolution, 2019-04-11)

Bojxona xizmati xodimlarini ijtimoiy himoya qilishni kuchaytirish maqsadida Vazirlar Mahkamasi qaror qiladi: 1.Oʻzbekiston Respublikasi Davlat soliq qoʻmitasining bojxona xizmati xodimlariga Bosh bojxona boshqarmasi tizimining oddiy va boshliqlar tarkibiga kiruvchi barcha toifadagi shaxslarni pul taʼminoti, pul mukofotidan daromad soligʻi, boʻydoqlar soligʻi toʻlashdan, yolgʻiz va kichik oilali fuqarolardan olinadigan soliq toʻlashdan, xizmat vazifasini bajarish munosabati bilan ular oladigan boshqa toʻlovlardan soliq toʻlashdan ozod qilish haqidagi Oʻzbekiston Respublikasi Prezidenti huzuridagi Vazirlar Mahkamasining 1991-yil 16-noyabrdagi 294-son qarori 3-bandining amal qilishi joriy etilsin. 2.Oʻzbekiston Respublikasi Adliya vazirligi 10 kun muddatda Oʻzbekiston Respublikasining tegishli qonun hujjatlariga oʻzgartirish va qoʻshimchalar kiritish yuzasidan taklifni belgilangan tartibda taqdim etsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S.Hamidov zimmasiga yuklansin.
RESPUBLIKA VAZIRLIKLARI, IDORALARI, KORPORATSIYALARI, KONSERNLARI, UYuShMALARI VA BIRLAShMALARINING IShChILAR TAʼMINOTI BOShQARMALARI HAMDA BOʻLIMLARINI XUSUSIYLAShTIRISh VA DAVLAT TASARRUFIDAN ChIQARISh TOʻGʻRISIDA
(resolution, 2021-02-22)

Vazirlar Mahkamasi qayd etadiki, iqtisodiy islohotlar chuqurlashtirilayotgan, tovar resurslarini markazlashgan holda taqsimlash toʻliq bekor qilingan, isteʼmol bozorini tovar bilan toʻldirish jiddiy yaxshilangan sharoitda tarmoq vazirliklari, idoralar, korporatsiyalar, konsernlar, uyushmalar va birlashmalar tarkibida savdo tashkilotlari hamda korxonalari mavjud boʻlishiga ehtiyoj qolmadi. Davlat tasarrufidan chiqarish va xususiylashtirish jarayonlarini tezlashtirish, vazirliklar va idoralar ishchilar taʼminoti boshqarmalari hamda boʻlimlari savdo va umumiy ovqatlanish korxonalari faoliyati samaradorligini oshirish maqsadida Vazirlar Mahkamasi qaror qiladi: 1. Oʻz tarkibida ishchilar taʼminoti boshqarmalari va boʻlimlariga ega boʻlgan respublika vazirliklari, idoralari, korporatsiyalari, konsernlari, uyushmalari, birlashmalari: ikki hafta muddatda Oʻzbekiston Respublikasi Davlat mulki qoʻmitasiga ishchilar taʼminoti boshqarmalari va boʻlimlari savdo korxonalarining toʻliq roʻyxatini va ularni 1995-yilda davlat tasarrufidan chiqarish hamda xususiylashtirish toʻgʻrisida takliflar taqdim etsinlar; savdo korxonalari davlat tasarrufidan chiqarilishiga koʻra ishchilar taʼminoti boshqarmalari va boʻlimlarini ortiqcha boshqaruv boʻgʻini sifatida toʻliq tugatsinlar. 3. Oʻzbekiston Respublikasi Davlat mulki qoʻmitasi (Gʻafurov) vazirliklar, idoralar, korporatsiyalar, konsernlar, uyushmalar va birlashmalar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda bir oy muddatda 1995-yilda davlat tasarrufidan chiqarish va xususiylashtirish tarmoq va hududiy dasturlariga tegishli oʻzgartirishlar kiritsin, bunda ularda ishchilar taʼminoti boshqarmalari hamda boʻlimlari savdo korxonalarini qayta oʻzgartirishning aniq shakllarini nazarda tutsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M.3. Usmonov va V.A. Chjen zimmasiga yuklansin.
Oʻzbekiston Respublikasining Osiyo taraqqiyot bankiga aʼzo boʻlishi toʻgʻrisida
(decree, 1995-06-29)

Osiyo-Tinch okeani mintaqasi mamlakatlari bilan iqtisodiy integratsiyani rivojlantirish maqsadida hamda Osiyo taraqqiyot bankiga kirish tartibiga muvofiq: 1. Oʻzbekiston Respublikasi Markaziy bankiga Osiyo Taraqqiyot Bankiga tegishli barcha mablagʻlar hamda Osiyo Taraqqiyot Bankini tashkil etish toʻgʻrisidagi Bitimga muvofiq ushbu bankning boshqa aktivlari uchun depozitariy sifatida ish yuritish vakolati berilsin. 2. Oʻzbekiston Respublikasi Moliya vazirligini Osiyo Taraqqiyot Banki bilan ushbu Bitim doirasida yuzaga keladigan masalalar boʻyicha aloqani amalga oshiruvchi rasmiy organ sifatida belgilansin. 3. Oʻzbekiston Respublikasi Tashqi iqtisodiy faoliyat milliy bankini Oʻzbekiston Respublikasi Hukumatining kelishuvi asosida Osiyo Taraqqiyot Bankini tashkil etish toʻgʻrisidagi Bitimda nazarda tutilgan barcha operatsiya va bitimlarni amalga oshirish, shuningdek, Oʻzbekiston Respublikasi nomidan tashqi qarzlar boʻyicha kafolatlarning maksimal limiti doirasida har qanday summalarni, kreditlarni olish va Oʻzbekiston Respublikasi tomonidan Osiyo Taraqqiyot Bankiga aʼzolik badallarini muntazam ravishda toʻlashni taʼminlash vakolati belgilansin. 4. Quyidagilar: Oʻzbekiston Respublikasi Bosh vazir oʻrinbosari — Moliya vaziri Hamidov Baxtiyor Sultonovichni Osiyo Taraqqiyot Bankining Oʻzbekiston Respublikasidan boshqaruvchisi sifatida; Oʻzbekiston Respublikasi Tashqi iqtisodiy faoliyat milliy banki Boshqaruvi raisi Azimov Rustam Sadiqovichni Osiyo Taraqqiyot Bankining Oʻzbekiston Respublikasidan boshqaruvchi oʻrinbosari sifatida tayinlansin.
“OʻZDEUBANK” KOREYA QOʻSHMA BANKINI TASHKIL ETISH TOʻGʻRISIDA
(resolution, 1996-10-17)

Respublika avtomobil va radioelektron sanoati korxonalarini moliyaviy qoʻllab-quvvatlashni taʼminlash, milliy iqtisodiyotning bu sohalariga xorijiy investitsiyalarni jalb etish maqsadida Vazirlar Mahkamasi qaror qiladi: 1. DEU kompaniyasi, Koreyaning “Koram bank” banki, “OʻzDEU-elektroniks” qoʻshma korxonasi hamda Oʻzbekiston Respublikasi Tashqi iqtisodiy faoliyat milliy bankining “OʻzDEUbank” Oʻzbekiston—Koreya qoʻshma bankini tashkil etish toʻgʻrisidagi taklifi qabul qilinsin. 2. Maʼlumot uchun qabul qilinsinki, “OʻzDEUbank”ning ustav sarmoyasi 20 mln AQSH dollariga teng summada, shu jumladan, Koreya tomoni ulushi 71 foiz va Oʻzbekiston tomoni ulushi 29 foiz miqdorida belgilangan. 3. Belgilab qoʻyilsinki, “OʻzDEUbank” Oʻzbekiston Respublikasining yuridik shaxsi hisoblanadi hamda oʻz faoliyatini Oʻzbekiston Respublikasi Bosh vazirining oʻrinbosari B.S. Hamidov va Markaziy banki normativ hujjatlariga muvofiq amalga oshiradi. 4. “OʻzDEUbank” muassislari bir oy muddatda bank ustav sarmoyasiga taʼsis badallarini toʻlash chora-tadbirlarini koʻrsinlar. 5. “OʻzDEUbank” 1996-yilning 1-iyuligacha foydadan olinadigan soliqdan ozod qilinsin. 6. Oʻzbekiston Respublikasi Markaziy bankiga va Toshkent shahar hokimiga bankni tashkil etish, joylashtirish, faoliyat koʻrsatish va malakali mutaxassislar bilan butlash masalalarini hal etishda amaliy yordam koʻrsatish tavsiya etilsin. 7. Mazkur qarorning bajarilishini nazorat qilish Oʻzbekiston Respublikasi Qonunchiligiga va Oʻzbekiston Respublikasi Markaziy banki raisi F.M. Mullajonov zimmasiga yuklansin.